CELEX: 32020R1288
Language: hu
Date: 2020-09-09 00:00:00
Title: A Bizottság (EU) 2020/1288 végrehajtási rendelete (2020. szeptember 9.) egyes áruk Kombinált Nómenklatúra szerinti besorolásáról

16.9.2020   
               
               
                  HU
               
               
                  Az Európai Unió Hivatalos Lapja
               
               
                  L 302/8
               
            
         A BIZOTTSÁG (EU) 2020/1288 VÉGREHAJTÁSI RENDELETE
         (2020. szeptember 9.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     A Vámkódexbizottság nem nyilvánított véleményt az elnöke által kitűzött határidőn belül,
                  
               ELFOGADTA EZT A RENDELETET:
         
            1. cikk
            A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 9-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        1.
                     
                     
                        2.
                     
                     
                        3.
                     
                  
                        2 ml-es, kis hengeres tartályban lévő színtelen folyadékból álló termék, finom kefével a levehető kupakban. A kefét a folyadék felvitelére tervezték.
                        A termék szempilla-kondicionáló, a szempillák hidratálására és táplálására szolgál. Erősíti a törékeny szempillákat, védelmet nyújt a töredezés ellen, és a szempillák növekedési fázisának meghosszabbításával növeli azok élettartamát.
                        A termék fő összetevői a következők:
                        
                                    —
                                 
                                 
                                    biotin,
                                 
                              
                                    —
                                 
                                 
                                    deklór-dihidroxi-difluor-etilkloprosztenolamid,
                                 
                              
                                    —
                                 
                                 
                                    biotinoyl-tripeptid-1,
                                 
                              
                                    —
                                 
                                 
                                    körömvirág-kivonat,
                                 
                              
                                    —
                                 
                                 
                                    ginzengkivonat.
                                 
                              A terméket kartondobozban, a kiskereskedelem számára szokásos kiszerelésben állítják vám elé.
                     
                     
                        3304 99 00
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3304 és a 3304 99 00 KN-kód szövege határozza meg.
                        A 3305 vtsz. alá történő besorolás kizárt, mivel a termék az emberi testen lévő más szőrzeten (a haj kivételével) alkalmazott készítmény (lásd még a 3305 vtsz-hoz tartozó HR Magyarázat „nem tartozik ide” pontját).
                        Mivel a termék használata segít javítani a szempillák rugalmasságát, táplálja őket és ragyogást ad, szépségápoló készítménynek minősül (lásd még a 3304 vtsz.-hoz tartozó HR Magyarázat (A) részének (3) pontját). Ezért a 3307 vtsz. alá, máshol nem említett illatszerként, szépség- vagy testápolószerként történő besorolása kizárt.
                        Következésképpen a terméket a 3304 99 00 KN-kód alá, szépségápoló készítményként kell besorolni.